Nekoliko minuta iza 22 sata, u petak navečer kada su ulice i lokali Pariza puni, napadači su otvorili vatru u jednom lokalu nedaleko od nogometnog stadiona 'Stade de France' te ispred najmanje tri restorana u nekoliko pariških okruga.

Napad je istovremeno izveden i u koncertnoj dvorani Bataclan, u jeku rasprodanog koncerta gdje je dio posjetitelja stradao dok su islamisti najmanje stotinjak ljudi zadržali kao taoce.

Tijek događanja pratite u nastavku

8.24 sati - I Vatikan se oglasio o napadima. Pozvali su na odgovor "širenju ubojite mržnje u svim oblicima".

Federico Lombardi rekao je u priopćenju kako je riječ o napadu na mir za cijelo čovječanstvo. Rekao je da se Vatikan moli za žrtve i ranjene i za cijeli francuski narod.

8.20 sati - Gradonačelnica Anne Hidalgo rekla je da Pariz stoji unatoč žaljenju i tugi.

One World Trade is lit in blue, white and red in solidarity with the people of France after Paris attacks. pic.twitter.com/HHW2WRxSDt — ABC News (@ABC) November 14, 2015

8.10 sati - Napadač je bio odjeven u crno i visok 185 cm, rekao je psihoterapeut Mark Colclough, 43-godišnji britansko-danski državljanin koji je svjedočio napadu. Više čitajte ovdje.

8.00 sati - Ulice Pariza su puste, a mnogi otkazuju putovanje prema Parizu.

On Eurostar to #Paris to cover #Parisattacks - train that was fully booked is pretty much empty pic.twitter.com/kcTCeQvHIw — Ben Brown (@BenBrownBBC) November 14, 2015

7.39 sati - Pariz će danas zatvoriti većinu svojih javnih prostora obznanjeno je na službenom Twitter profilu grada Pariza. Škole, muzeji, knjižnice, sportske dvorane, bazeni, tržnice kao i sveučilišta, ostat će danas zatvoreni.

Dès demain, fermeture de tous les équipements de la Ville: écoles, musées, bibliothèques, gymnases, piscines, marchés alimentaires — Paris (@Paris) November 14, 2015

7.24 Nakon serije atentata u kojima je poginulo najmanje 120 ljudi u Parizu brojne zgrade i spomenici širom svijeta osvijetljeni su bojama francuske zastave, javio je Le Monde.Vrh zgrade World Trade Centra u New Yorku osvijetljen je u plavo-bijelo-crveno, i u tim će bojama ostati sljedećih dana, Empire State Building koji je jučer navečer bio osvijetljen u plavu boju pogasio je sva svjetla i utonuo u mrak.

Gradska vijećnica u San Franciscu, hotel Omni u Dallasu i toranj CN u Torontu i ATB Financial u Alberti također su osvijetljeni bojama francuske zastave. Plavo-bijelo-crveni postao je i kip Krista Otkupitelja u Rio de Janeiru.

7.15 sati Naslovnice francuskih novina:

'THIS TIME, IT'S WAR': How French newspapers are covering the terror attacks — via @BIAUS https://t.co/LWqmFkJbTI pic.twitter.com/eMowTcsT7f — Business Insider (@businessinsider) November 14, 2015

6.45 sati - Iranski predsjednik Hassan Rouhani je osudio napade nazivajući ih "zločinom protiv čovječanstva", javlja AFP. Rouhani je otkazao službeni posjet Francuskoj, koji se trebao održati sljedećeg tjedna

6.39 sati - Napadi u Parizu u kojima je po službenim izvorima poginulo najmanje 120 ljudi najkrvaviji su napadi u Europi u posljednjih 40 godina, nakon onih počinjenih u Madridu 11. ožujka 2004.

6.38 sati - Rock grupa U2 je otkazala koncert u Parizu koji su trebali svirati danas. "Vidjeli smo u šoku i nevjerici nemile događaje u Parizu i naša srca su sa žrtvama i njihovim obiteljima. Shrvani smo gubitkom života u zajednici grupe Eagles of Death Metal. Nadamo se i molimo se da su naši fanovi u Parizu na sigurnom", rekla je grupa u priopćenju. Skupina je trebala svirati u dvorani AccorHotels Arena, ranije poznatoj kao Palais Omnisport u Bercyju.

6.33 sati - "Dvojica ili trojica naoružanih kalašnjikovima upala su u dvoranu i počeli su naslijepo pucati po ljudima", rekao je novinar radija Europe 1 Julien Pearce, koji je bio u dvorani.

"To je trajalo deset, 15 minuta. Bilo je iznimno nasilno. Počela je panika, svi su trčali, saplitali se", dodao je.

6.19 sati - Pariški državni tužitelj Francois Molins izjavio je rano jutros da je u napadima ubijeno najmanje 120 ljudi, što je prva brojka stradalih koji je iznio neki službeni izvor. Ranija medijska izvješća govorila su o 140 ubijenih.

Eight extremists dead following deadly #ParisAttacks – as many as 120 Parisians dead: https://t.co/k7NGIOWro9 pic.twitter.com/Z56qt6tg9Q — AP Interactive (@AP_Interactive) November 14, 2015

5.58 sati - 8 napadača je uijeno, objavila je policija, od toga su sedmorica sama aktivirala eksplozivni pojas. 200 ljudi je ozlijeđeno u ovim napadima, od toga 80 teško.

3.30 sati - AP javlja da francuska policija vjeruje da su ubijeni svi napadači, no moguće je da su pomagači terorista još na slobodi

3.20 sati - Belgija je objavila da je pojačala graničnu kontrolu, posebno na granici sa Francuskom. U New Yorku, kao i u nekim drugim američkim gradovima podignuta je razina osiguranja

3. 15 sati - Francuski list Le Parisien donosi popis poginuli i ozlijeđenih na više lokacija u Parizu:

Bataclan - Najmanje stotinu mrtvih, 7 osoba u kritičnom stanju, još četvero ozlijeđenih

Ulica Charonne - 19 mrtvih, 13 kritično, još 10 ozlijeđeno

Ulica Bichat - 14 mrtvih, 10 kritično, još 10 ozlijeđeno

Avenija Republike: 4 mrtvih, 11 kritično, 10 ozlijeđeno

Stadion de France: 4 mrtvih, 11 kritično, 39 ozlijeđenih

Ulica Beaumarchais: 3 kritično, 4 ozlijeđeno

3.00 sati - Francuska policija je izvijestila da su četiri napadača ubijena kod dvorane Bataclan, uključujući trojicu koji su poginula detonirajući samoubilačke pojaseve kada im se približila policija.

2.35 sati - Francuske vlasti sada javljaju da je petero terorista ubijena, na više lokacija.

2.30 sati - Njemački nogometni reprezentativci još uvijek su na stadionu Stade de France, javlja sportski novinar BBC-a Dan Roan. Ovdje pročitajte detalje sa stadiona u čijoj su se blizini čule eksplozije.

2.25 sati - Francuski predsjednik Hollande stigao je pred dvoranu Bataclan: Htjeli smo biti ovdje među onima koji su vidjeli ove strašne zločine. Borit ćemo se i bit ćemo nemilosrdni jer ovi teroristi koji su kadri počiniti ovakve zločine moraju znati da će im se usprostaviti odlučna i ujedinjena Francuska.

2.20 sati - 1500 dodatnih vojnika upućeno je u Pariz

2.15 sati - Kanadski premijer Justin Trudeau: Kanada stoji uz Francusku u ovom teškom trenutku. Nudimo svu moguću pomoć i podršku. Naše misli i molitve su uz narod Francuske.

2.00 sati - AFP i BBC javljaju da je potvrđeno da je ubijen i treći terorist u koncertnoj dvorani. Sumnja se da ih je možda bilo i četiri.

1.30 sati - "Ovo je horor. Dvije odluke će se provesti: izvanredno stanje će se proglasiti, što znači da će određena mjesta biti zatvorena, promet može biti zatvoren, a racije će se provoditi kroz razne dijelove pariške regije. Druga odluka koju sam donio jest zatvaranje granica. Moramo garantirati da nitko ne može ući i počiniti neki zločin, također da oni koji su možda počinili zločine ne mogu napustiti zemlju, nego da ih uhitimo. Odlučio sam da moramo mobilizirati sve snage koje imamo kako bismo neutralizirali teroriste i osigurali sva mjesta koja bi mogla biti ugrožena. Zatražio sam i pojačanja od vojske", izjavio je francuski predsjednik Hollande, a potom se uputio prema dvorani Bataclan.

1.23 sati - AFP sada javlja da je oko 100 ljudi ubijeno u napadu na koncertnu dvoranu Bataclan, pozivajući se na izvore iz policije

00.58 sati - Francuski mediji javljaju kako je policijska akcija u dvorani Bataclan završila, a dvojica terorista su ubijena

00.57 sati - Duboko smo šokirani strašnim događajima u Parizu. Najdublja sućut obiteljima žrtava - stojimo uz Francusku, poručili su preko Twittera iz hrvatskog Ministarstva vanjkih poslova

00.55 sati - Suočena sa strahom, ova nacija zna kako se obraniti, mobilizirati svoje snage i još jednom poraziti teroriste, kazao je Hollande.

00.50 sati - Band Eagles of Death Metal koji je nastupao u koncertnoj dvorani kad su se dogodili napadi pobjegao je s mjesta događaja

Eagles of Death Metal reportedly escaped venue as Paris attacks began https://t.co/S2w8YeU6QI — Mashable (@mashable) November 13, 2015

00.45 sati - Prije no što je završila talačka kriza jedan od taoca na svom je Facebook profilu napisao:

- Još sam uvijek u Bataclanu. 1.kat. Jako sam ozlijeđen. Unutra ima preživjelih. Ubijaju ih jednog po jednog. Mrtva tijela posvuda, napisao je prije no što se uspio domoći slobode.

00.40 sati - Policijske snage upale su u koncertnu dvoranu gdje napadači drže taoce

00.30 sati - Njemačka kancelarka Angela Merkel kazala je kako je duboko šokirana napadima.

- U ovim trenucima moje misli su sa žrtvama, njihovim najbližima i svim stanovnicima Pariza, kazala je Merkel

00.28 sati - Francuski mediji javljaju kako je u napadima poginulo najmanje 60 ljudi

00.20 sati - Predsjednica Kolinda Grabar Kitarović poslala je poruku suosjećanja na svom Twitter profilu. Više pročitajte ovdje.

00.15 sati - Jednu od eksplozija u blizini stadiona prouzročio je bombaš samoubojica, javlja Le Figaro.

00.05 sati - Predsjednik Francois Hollande proglasio je izvanredno stanje na cijelom teritoriju Francuske te donio odluku o zatvaranju granica.

23.30 sati - Kako javlja Europe 1, nova pucnjava dogodila se u pariškoj četvrti Halles.

23.20 sati - Francuski mediji javljaju kako se u centru nalazi između 60 i 100 taoca koji su prisustvovali koncertu rock grupe Eagles of Death Metal.

Des stadiers encerclent le terrain. Mais tout le monde est très calme. pic.twitter.com/ERI3hsigdA — Maxime Dupuis (@maximedupuis) November 13, 2015

23.12 sati - Prema izjavama svjedoka koji su uspjeli pobjeći iz umjetničkog centra, napadači su tijekom napada spominjali Siriju.

23.09 sati - Prema najnovijim informacijama u pucnjavama i eksplozijama poginulo je najmanje 26 ljudi, javlja BBC News

23.05 sati - Utakmicu je prema pisanju lista pratio i francuski predsjednik François Hollande kojeg su službe sigurnosti izvele sa stadiona. Više pročitajte ovdje.

23.00 sati - Le Figaro je izvijestio o pucnjavi u blizini umjetničkog centra Bataclan gdje je navodno u tijeku i talačka kriza

22.45 sati - Novinar BBC-ija kod restorana Petit Cambodge kaže kako može vidjeti 10 ljudi na cesti bilo mrtvih ili teško ranjenih.

22.42 sati - Jedan očevidac rekao je Liberationu kako je čuo više od 100 ispaljenih metaka. Prema njegovim riječima naoružani napadač je pobjegao.

22.40 sati - Prema prvim informacijama pariške policije, tri osobe su ubijene u eksplozijama u blizini stadiona, a 15 ih je ubijeno u 11. arondismanu. Oko 22.30 sati, policija je objavila kako su se u tom dijelu Pariza dogodile najmanje tri, a moguće i četiri pucnjave dok su se tri eksplozije dogodile ispred kafića u blizini stadiona ''Stade de France'' na kojem se odigravala utakmica između Njemačke i Francuske. Utakmicu je prema pisanju lista pratio i francuski predsjednik François Hollande kojeg su službe sigurnosti izvele sa stadiona.

The explosion can he heard during the soccer match: https://t.co/hPhiii6xwB — Andrew Desiderio (@desiderioDC) November 13, 2015

>> Četrnaest mrtvih u pucnjavama tijekom borbe pijetlova i nakon nogometne utakmice